Amyaru deg wungal ad yewwet amek ara as-yefk udem i uwadem akken ad yesseɣzef taḥkayt i yettilin s ineḍruyen d tigawin deg wakud d wadeg. Ungal d tawsit ur nesɛi ilugan, ur yezmir ara ad yili wungal ma yella ulac taḥkayt, d win i tt-id iḥekkun (amsawal), d wamek i tt-id iḥekku (taɣect). Simmal yettnerni wungal di tira i yeqqnen ɣer tudert n umdan ama d tin n yiman-is, neɣ tudert n wayeḍ, maca di teqbaylit ixuss maḍi. Ma nemmeslay-d ɣef wungal ad d-naf d akken d Belɛid At Ɛli i yuran s teqbaylit i tikkelt tamenzut deg udlis-is  Lwali n udrar  i ḥessben kra n yimusnawen d ungal imi yesɛa akk tulmisin n wungal, ma d wiyaḍnnan-d d akken ur yettwaḥsab ara d ungal.